Iɛedda seg yiwen umeṛaḥ yessa s rexam, yuli tiṭarjtin ikcem ɣer texxamt-nni n yiɛesasen yufa-ten sexarxuren, ttwasetfen wa deffir n wayeḍ, timgeḥlin ɣef tuyat ɛelqent. Iɛedda-d tixxamin yiwet yiwet, ččurent d irgazen d tlawin wa yeggen s ibeddi wa s iɣimi. Ikcem ɣer yiwet n texxamt d timdehbit, iwala ameṭṛaḥ yesɛa iriduyen ledin si kul idis, teṭṭes fell-as tgeldunt yettban ɣef wudem-is siwa xemmesṭac neɣ seṭṭac n yiseggasen, tettfeǧǧiǧ, am tcemmuɛt i teccaɛcceɛ. Iqarreb ɣur-s lǧessa-is tettargigi, yeqqim tama-is ɣef tgecrar yettemmuqul-itt.